
Legals, 
ara sí 


Ara sí. Quan tanquem aquest número de 
"Treball", el PSUC acaba de ser legalitzat. Ho 
anunciem amb l'alegria de veure compensats 
els sacrificis d'homes i dones comunistes amb 
nom i cognoms, l'esforç de milers de com- 
panys anònims i la voluntat dels treballadors 
i de tot un poble, que han fet possible aquesta 
gran victòria de la democràcia i la llibertat. 















Número 479 Barcelona, 2 de maig de 1977 Preu: 15 pessetes 





















Una gran victòria de Catalunya i la democràcia 





Proclamem la recuperació del nostre dret 
a l'existència legal. Partidaris de la reconci- 
liació entre tots els catalans i tots els espa- 
nyols, volem contribuir a enterrar definitiva- 
ment la guerra civil i a guanyar plenament le 
llibertats polítiques i nacionals. , 








Durament discriminats, il.legals fins avui, 
exigim la fi de les discriminacions i de les 
il.legalitats d'altres. Des de la llibertat d'ac- 
ció difícilment conquerida, mantenim ben 
enlaire la bandera de l'amnistia i de la lli- 
bertat dels qui resten encara a les presons 
víctimes de l'arbitrarietat i la repressió. 
Profundament arrelats en el poble, proclamem 
en veu alta el dret de Catalunya a l'autono- 
mia i l'autogovern. 











Fidels a la nostra inequívoca voluntat unità- 
ria, manifestem el reconeixement al conjunt 
de l'oposició catalana per la seva defensa del 
nostre dret a la legalitat i refermem la nos- 
tra disposició a mantenir i reforçar la Uni- 
tat per tal d'aconseguir, en un clima de civis- 
me Í de convivència, la culminació del procés 
democràtic. 













Xs di 


LLET. 


l convoquem els treballadors i tots els ciu- 
tadans de Catalunya a assumir, amb plena res- 
ponsabilitat, el paper que els correspon en ta 
vida política per contribuir, amb la seva ini- 
ciativa i la seva voluntat, a la plena normalit- 
zació democràtica del nostre país. 













Des dels rengles d'un partit obrer, nacional i 
democràtic, cridem els treballadors, els page- 
sos, els estudiants, professionals i intel.lectu- 
als, tots els homes i dones, tots els joves, cata- 
lans d'origen o d'adopció, que lluiten per Ca- 
talunya, la democràcia i el socialisme, a incor- 
porar-se al PSUC, a fer-ne un autèntic partit 
de masses, capaç de construir, conjuntament 
amb altres forces progressistes, el socialisme 
en la llibertat. 

















Convençuts de la capacitat col.lectiva de 
guanyar les eleccions per a la democràcia, par- 
ticiparem amb tota decisió en la campanya 
electoral. Ho farem amb la fermesa i la res- 
ponsabilitat de sempre. Consequents amb el 
nostre compromís de conquerir plenament la 
llibertat i d'acatar la decisió sobirana del po- 
ble. 

del país i perquè hi pugui haver eleccions netes. 





El míting, prohibit 





Serenitat i fermesa contra 


les discriminacions 


Ja tot era a punt. Vint-i-quatre 
hores abans semblava que no hi 
hauria problemes. Fins i tot podia 
pensar-se que dimarts 26 el PSUC 
podria ser inscrit per fi en el registre 
i dimecres es podria celebrar el pri- 
mer míting central —el primer des- 
prés de 38 anysl- ara sí, sense difi- 
cultats. Però no fou possible. Di- 
marts, en lloc de la legalització del 
PSUC arribà la prohibició del mí- 
ting. Motius adduits: el PSUC enca- 
ra no era —encara no és— un partit 
legal. Un cop més, el PSUC era ob- 
jecte d'un tracte discriminatori de 
caràcter antidemocràtic, anticomu- 
nista i anticatalà. 


SERENA INDIGNACIÓ 


La notícia fou rebuda amb in- 
dignació. Els testimonis ens arriben 
d'arreu de Catalunya i particular- 
ment del cinturó industrial de Bar- 

" celona, on els militants i simpatit- 

zants del Partit havien fet esforcos 
considerables. "Havíem penjat mi- 
lers de cartells, havíem fet convoca- 
tòries obertes a bon nombre de fà- 
briques i havíem fet cercaviles amb 
altaveus i megàfons anunciant el 
nostre míting'', ens deien des del 
Vallès. "L'ambient era extraordina- 
ri. Malgrat el retard de la sortida de 
la propaganda i la vaga dels treballa- 
dors de la premsa, l'interès per 
escoltar els comunistes, per assistir 
al seu primer gran míting després de 
quaranta anys era evident en amplis 
sectors populars''. "Les organitza- 
cions del Partit a les grans empreses 
O als barris obrers havien contractat 
autocars per anar-hi... " De tota la 
"'província'' de Barcelona ens arri- 
ben notícies que mostren l'esforc 
humà i material fet pels comunistes. 
Il de la indignació per l'arbitrarietat 
del poder en suspendre l'acte, dos 
dies després que s'hagués celebrat el 
míting d'Alianza Popular: "Tratan 
de provocar un golpe de Estado y 
pueden hablar —ens deia un treba- 
llador de la construcció— y en cam- 
bio nosotros, que hemos dado 
pruebas de serenidad y sensatez sin 
límites, somos prohibidos. éHasta 
cuéndo habrà que aguantar2'" 





LA DECLARACIÓ DEL 
SECRETARIAT DEL PSUC 





La indignació era perceptible. 

Però també la serenitat i la sensate- 
sa, a la qual va contribuir la declara- 
ció del Secretariat del Comitè Cen. 
tral que van llegir el mateix dime - 
cres 27 les emissores de Ràdio: 


"Després de la legalització del 
PCE, saludada dins i fora d'Espanya 
com la mesura essencial per facili- 
tar el trànsit de la dictadura a la de- 
mocràcia, es donava per fet que el 
PSUC anava a ser legalitzat immedi- 
atament. 


"La campanya contra el govern 
Suàrez, desfermada pels líders d'A- 
lianza Popular a partir del reconei- 
xement oficial del PCE, va provo- 
car, tanmateix,com se sap, una crisi 
encara no superada del tot— de la 
qual es deriva, sens dubte, el retard 
de la legalització del PSUC i d'altres 
mesures indispensables per al desen- 
volupament del procés electoral i 
per a ta normalització de la vida po- 
lítica del país. 


"Per tot això, el Secretariat del 
Comitè Central del PSUC crida els 
seus militants i simpatitzants a evi- 
tar qualsevol forma de violència que 
pugui fer el joc als "ultres", a no 
acudir avui al Palau dels Esports i a 
intensificar la mobilització política 
per la legalització del PSUC i de 
tots els partits i Organitzacions sin- 
dicails, per l'amnistia plena i per 


- afermar la presència del PSUC en la 


batalla electoral i en la lluita general 
per les llibertats democràtiques i na- 
cionals." 


ció. Si el míting havia estat prohi- 
bit, allò que calia no era la protesta 
crispada sinó una nova prova de res- 
ponsabilitat i de fermesa. Era neces- 
sari no fer el joc als "ultres". La si- 
tuació seguia essent greu. Els efec- 
tes de la provocació de la ultradreta 
a les forces armades, fa uns dies, 
quan la legalització del PCE, no 
s'havien dissipat encara. Dilluns ma- 
teix, Fraga, López Rodó, Martínez 
Esteruelas i altres dirigents d'Alian- 
za Popular havien tronat des de la 
tribuna del Palau d'Esports contra 
el govern al qual acusaven nova- 
ment de cop d'Estat. La correlació 
de forces exigia un tacte exquisit. 
Calia evitar les provocacions i qual- 
sevol actitud que pogués donar pre- 
textos als "ultres" per forcar una 
involució política. 


Malgrat la prohibició, milers de 
persones anaren dimecres al Palau 
d'Esports, la major part d'elles per- 
què no sabien que l'acte estava pro- 
hibit i d'altres sabent-ho. La majo- 
ria dels assistents atenien les expli- 
cacions dels militants que formaven 
el servei d'ordre, També hi hagué 
qui se n'anà sense convèncer-se. 
Tampoc no era fàcil convèncer tot- 
hom. "Cal defugir actituds provoca- 
dores", explicava l'Antoni Gutiér- 
rez Díaz, que havia llegit pocs mi- 
nuts abans, des d'un "jeep"' del ser- 
vei d'ordre, la declaració del Secre- 
tariat en presència d'un miler de 
persones. "El coratge i la fermesa 
que de sempre ens ha caracteritzat, 
el necessitem ara per fer la política 


que fem, que és l'única possible.'" 1 
no hi hagué el més petit incident. El 
servei d'ordre es va retirar i tothom 
tornà a casa seva. A continuar la 
lluita. A intensificar la mobilització 
política per la legalització del PSUC 
i de tots els partits sense exclusions. 
A afermar la presència política del 
Partit arreu de Catalunya. 


UNA ACTITUD 
RESPONSABLE 


La nota del Secretariat era una 
invitació a la serenitat i a la modera- 

CONGRÉS DEL PIEMONT DEL PCI 


Per salvar 
i renovar Itàlia 


"Per un partit de lluita i de govern", "Per la unitat de les forces democrà- 
tiques", "Per salvar i renovar Itàlia". Aquests tres objectius, que presidien la 
celebració, del 14 d'abril, del 1 Congrés del Piemont del Partit Comunista lta- 
lià, sintetitzen la resposta dels comunistes italians davant la greu crisi que a 
tots els nivells pateix la societat italiana, i que s'expressa en un procés accen- 
tuat de disgregació social. 


"Austeritat i canvi" resumeixen el "projecte" PCI, que té com elements 
bàsics: a) l'increment de la productivitat mitjana del sistema econòmic, b) una 
nova organització de la societat, c) la reforma de l'Estat i la plena expansió de 
la democràcia política, i d) un nou sistema de cooperació internacional. 


Per superar la crisi, per fer avancar el projecte PCi, es posa en primer lloc la 
necessitat d'enfortir i rellancar la iniciativa, amb formes més ''capil.lars'", de 
masses i política, que permeti una major continuitat de la mobilització popu- 
lar i antifeixista. 


En aquest marc de la situació italiana i dels objectius i estratègia dels comu- 
nistes, s'ha realitzat aquest Congrés, inserit en el procés d'una major descen- 
tralització de la direcció política nacional del PCI, que comporta aprofundir 
"el paper i la forma de ser'"' dels diversos nivells organitzatius, per augmentar 
l'autonomia i la democràcia en tota l'articulació del PCI. 


Així, més de mil delegats escollits (un per cada cent cinquanta inscrits) en 
els congressos de les Seccions i Federacions desenvoluparen, tant en el debat 
de les comissions, com en les sessions plenàries, un treball seriós i aprofundit 
sobre els objectius específics del Congrés Regional: a) projecte de renovació 
de la societat piemontesa, b) articulació de les propostes de política econòmi.- 
ca, paper de les institucions i forces socials, el "confronto'" cultural, la relació 
entre les forces polítiques, c) orientacions per a l'adequació del Partit, de la 
seva forca organitzativa, de la seva iniciativa política, del nivell cultural i po- 
lític dels militants i quadres. 


Cal destacar les nombroses intervencions de representants regionals de les 
diverses forces polítiques, administració regional, sectors diversos de la vida 
piemontesa, que no es limitaren a la salutació formal, sinó que sovint feren 
aportacions al Congrés. 


Junt a la delegació de la Federació de Grenoble del Partit Comunista Fran- 
cès, la delegació del PSUC (Miquel Núfiez, de l'Executiu, i Vicenç Ligúerre) va 
compartir la presidència del Congrés, essent objecte d'una rebuda calorosa i 
d'un tracte en tot moment fraternal que expressa, com es va palesar arran de 
la intervenció del company Núfiez en la darrera sessió plenària del Congrés, 
amb tots els assistents d'empeus aplaudint, la gran solidaritat i identificació 
polítiques entre els comunistes italians i espanyols i, de forma particular, en- 
tre els comunistes piemontesos i els catalans, que subratlla la mútua compren- 
sió del fet que la sort de la democràcia i del socialisme, a Itàlia i a Espanya, a 
Europa, va estretament lligada a l'èxit de l'estratègia dels comunistes en cada 
un d'aquests paisos. 

Espafia(S.A.), l'únic (negoci) important 


Les parets del Palau Municipal d'Esports, que al llarg dels anys 
han tingut parèntesis d'avorriment només trencat a vegades pels 
globe-trotters americans, viu una nova primavera: la política, mo- 
nopoli fins fa poc d'uns robots elegits i ensinistrats pel poder, fa 
suar els ciutadans i els convoca a actes massius, entusiastes, que 
deixen l'aroma excitant de la democràcia, encara no estrenada. 


Per això aquestes mateixes parets, humides encara de catalani- 
tat després del míting de CDC, van sentir de cop la bafarada aspra 
d'uns senyors i senyores, caibs i amb corbata, els uns, amb pells, 
les altres, d'edats més aviat avançades, portats amb autocars (a can- 
vi d'un dinar) des dels centres de jubilats de tot Catalunya, que, en 
sentir les primeres paraules en català, es van posar a xiular, claca 
improvisada d'un espectacle per al qual havien estat llogats. "To- 
dos somos Espafia"', deia l'orador. "Eso, eso", s'esgargamellaven a 
dir, entre gargalls incontrolats, els caducs clients d'Alianza Popu- 
lar. Per la convocatòria, no havien estalviat ni un ral: per clavar o 
repartir cartells, a 8OO pts. l'hora (énou salari mínim, senyor Lici- 
nio de La Fuente2), havien estat impreses, a sis quilòmetres de Bar- 
celona, deu milions d'octavilles. . . , sense comptar els espais publi- 


citaris reservats, davant dels quals la salvadora bomba Meles no 
passa de ser un xupa-xup. 


Ara bé: el negoci, bé s'ho val. Fer passar per ciutadans normals 
i inofensius tota aquella colla de saldos polítics, convertir '"Espa- 
ha" en '"Espafia S.A.", amb un Consell d'Administració a base de 
Fragues, Aries, Udines, Lopes més o menys rodons, els creus Mar- 


tínez de l'Hospitalet, és una operació de cirurgia estètica agosara- 
da, 





Però com que no som rancuniosos, i la runa i el detritus ens es- 
toven, hem decidit col.laborar obertament amb la campanya d'Ap, 
tot proposant nous eslògans electorals, que convencin, d'una vega- 
da, l'electorat, convençut que si AP guanya, ja mai més no ens hau- 
rem de preocupar de tornar a votar Heus-los aquí, i en llista oberta 
a noves propostes: 


Si vols donar a la teva desesperació un marc funerari adequat, 
vota Aliança Popular. 

Si vols votar per última vegada, vota Aliança Popular. 

Si sents admiració per Pinochet, vota Aliança Popular. 

Per uns lloguers més alts, vota Aliança Popular. 

Si fabriques material bèl.lic, vota Aliança Popular. 

Per commemorar els assassinats de Vitòria, Tarragona, Elda, 
Basauri i Montejurra, vota Aliança Popular. 

Si vols tornar a sentir allò de "la calle es mia", vota Aliança 
Popular. 


Per uns preus més alts i uns salaris més baixos, vota Aliança Po- 
pular. 


Si vols tornar a cridar: "Cruz Esteruelas, dimisión", vota Aliança 
Popular. 


Per una regió catalana, sotmesa i depauperada, vota Aliança 
Popular. I 


Cremem els passaports... i votem Aliança Popular, 


N.B. Al cap de dos dies, va ser prohibit el mítin d i 
- . Ll El A 
les discriminacions et plauen, vota Aliança Popular. See Ge 

L'accés a la gran festa del Primer de Maig 


Malgrat el confusionisme creat 
per l'arbitària decisió del Govern de 
prohibir tots els actes relacionats 
amb el Primer de Maig, entre 30 i 
40.000 persones van respondre a la 
convocatòria feta per les Comissi- 
ons Obreres de Barcelona, l'Hospi- 
talet i el Baix Llobregat, per cele- 
brar el Primer de Maig al càmping 
"La Tortuga Ligera'' de Gavà, en un 
acte que, fugint d'actituds avant- 
guardistes, permetés la participació 
de milers i milers d'obrers i de les 
seves famílies en el "Dia Internacio- 
nal dels Treballadors". 


Durant tota la jornada no van 
parar d'arribar cotxes i autocars 
portant gent de tots els punts de 
Barcelona i comarca, del Baix Llo- 
bregat i de l'Hospitalet a la gran fes- 
ta de Gavà. Perquè aquesta és la mi- 
llor definició del que es va fer allà: 
UNA GRAN FESTA OBRERA. 


A l'entrada del recinte, els 
membres del servei d'odre col.loca- 
ven als visitants la pegatina que més 
es va veure en tot el dia, que duia la 






obrers. 


UNA LLIBERTAT 
PER CONQUERIR 


La possibilitat que les centrals sindicals es legalitzin, a través de la 
presentació dels seus estatuts a un registre (abans en deien "ventanilla'"'), 
creiem que és un pas endavant, encara que no devem confondre això 
amb la llibertat sindical que hem estat reclamant durant tant de temps. 


Un bon exemple que les llibertats sindicals no tenen encara forma 
de manifestar-se, que encara tot just tenen vida —si és que en tenen— so- 
bre el paper, és la prohibició d'actes arreu d'Espanya amb motiu d'a- 
quest Primer de Maig. És cert que la situació política és encara difícil, i 
que els treballadors han de fugir responsablement de les provocacions a 
què puguin estar sotmesos, pels uns i pels altres. Però aquestes prohibi- 
cions, en sí, ja són una provocació, que només pot aconseguir que les 
manifestacions ordenades i els actes festius populars que estaven prepa- 
rats es converteixin en manifestacions incontrolades, en rebomboris 
d'una part de l'avantguarda del moviment obrer, quan avui, allò que la 
situació política exigeix és la participació de milions de treballadors, 
amb les seves families, a la celebració de la festa dels treballadors. 
Aquesta, potser, és l'explicació final de les prohibicions. Tenen por que 
milions de treballadors puguin pendre consciència amb la seva trobada, 
que el seu camí cap a les urnes porta als partits d'esquerres, als partits 


No som en un moment qualsevol del trànsit de la nostra societat a 
la democràcia. Les dificultats per fer d'aquestes eleccions unes elecci- 
ons lliures són evidents. Això, creiem, exigeix que els treballadors situin 
totes les seves accions, totes les seves lluites, en el context polític en el 
qual ens movem avui, reflexionar sobre les formes de lluita més adequa- 
des a la situació actual, No es tracta de deixar de banda ni reivindicaci- 
ons ni lluites, sinó de trobar la millor forma d'expressar-les, donar-los 
el contingut polític que precisen, perquè avui, la lluita principal a tots 
els terrenys ha de ser la lluita, encara, per la democràcia. 


En aquest sentit, mentre es mantinguin dempeus les deixalles del 
Sindicat Vertical (l'AISSPJ, la llibertat sindical estarà per conquerir. 
Mentre el dret de reunió i el d'expressió no estiguin garantits a tot el 
país, i no només per als treballadors, no podrem dir que ja hem guanyat 
la llibertat sindical. Mentre no estiguem definitivament en un règim de- 
mocràtic, que reconegui als seus ciutadans tots els seus drets, no tin- 
drem llibertat sindical. Això vol dir que no podem separar la lluita per 
Jes llibertats sindicals de la lluita per conquerir la democràcia. 


inscripció "''Visca el Primer de 
Maig". Les primeres sorpreses del 
visitant comencaven poc després 
d'entrar al recinte. Parades dels 

diferents sindicats de Comissions, 
venda de begudes i entrepans, 
famílies senceres sota els pins, 
servei de guarderia per als nens més 
petits i una original i improvisada 
barraca de tir on, per un duret, se li 
podia trencar la cara a Fraga. Sens 
dubte va ser una de les que més èxit 
va tenir. 


Durant tot el matí la gent va 
dediciar-se a passejar per l'enorme 


El dial Gaia P 


recinte. La gent del Baix Llobregat 
venia a bon preu el secret de la seva 
combativitat en forma de xampany 
de les caves locals de Cornellà. Els 
més eixerits s'atrevien a estirar-se a 
la platja a prendre el sol que, a par- 
tir de mig matí, no va parar de lluir 
en tot el dia. Els ritmes de l'orques- 
tra del Sindicat de Músics de Barce- 
lona acabaven d'arrodonir el quadre 


inimaginable d'un Primer de Maig 
per primera vegada massiu, malgrat 
les limitacions que va intentar posar 
el Govern. 


De bon matí la visita del secre- 
tari general del PSUC, Gregori Ló- 
pez Raimundo, va provocar nom- 
broses mostres de simpatia i eren 
molts els afiliats de Comissions 
Obreres que li demanaven que els 
firmés el carnet de la Confederació 
Sindical. També hi havien altres 
membres del Comitè Executiu del 
PSUC, Antoni Gutiérrez Díaz, Jor- 
di Solé—Tura, Cipriano Garcia, Ló- 
pez Bulla i d' altres. 





JORNADA DE 
LLUITA l UNITAT 





A mitja tarda, quan al recinte 
hi havien unes vuit mil persones, 
Rodríguez Rovira, Jaume Valls, An- 
toni Garcia i López Bulla varen par- 
lar del sentit que havia de tenir 
aquest Primer de Maig. 


Rodríguez Rovira va dir que 
encara no tenim la llibertat sindical, 
i que aquesta ha de ser la principat 
reivindicació que tinguin avui els 
treballadors. Després de referir-se a 
les eleccions com un terreny ideal 
per plantejar també les reivindicaci- 
ons obreres, sobretot la democràcia 













Rafael Vidiella: "aconseguir la unitat sindical" 


Un crit de 35.000 
veus: llib 





ertat sindical 


plena, va dir que ni un sol vot pot 
anar a mans dels enemics de la de- 
mocràcia, és a dir, de Concòrdia Ca- 
talana i Aliança Popular. Va acabar 
la seva intervenció protestant pels 
incidents que va provocar l'actuació 
de la policia a Barcelona. 


Antoni Garcia, dirigent obrer 
de Siemens, de Cornellà, parlà de la 
situació de divisió sindical en què es 
troba el moviment obrer actual- 
DE dues DE 





ment. Va dir que aquesta situació 
no es dòna per voluntat de Comissi- 
ons Obreres, que està disposada a 
renunciar a les seves sigles i iniciar 
un procés que porti a aconseguir 
una gran central unitària de tots els 
treballadors. Va referir-se a les tas- 
ques actuals, mentre no s'arribi a la 
unitat sindical, posant molt d'èmfa- 
si en l'elecció de representants 
obrers a les assemblees d'empresa. 
Va referir-se també al paper fona- 
mental que ha tingut CCOO des 
dels seus inicis, per aconseguir les 
llibertats que ja anem conquerint i 
va precisar que Si es podia celebrar 
aquella festa no era cap regal, ans el 
conqueriment d'una parcel.la més 
de llibertat. 


López Bulla, en iniciar ta seva 
intervenció va demanar als assis- 
tents un aplaudiment per en Rafael 
Vidiella, que és trobava entre el pú- 
blic, com un petit homenatge als ve- 
terans lluitadors del moviment 


obrer. En la seva intervenció va par- 
lar del significat que té la festa del 
Primer de Maig i el seu caràcter in- 
ternacionalista. Va recordar la clas- 
se obrera de Xile i de tots els paisos 
oprimits, i digué que els treballa- 
dors només assoliran el ple allibera- 
ment quan arribem al Socialisme en 

llibertat, tot remarcant el profund 
sentit que ha de tenir aquesta cele- 
bració. 


Rafael Vidiella, que fou molt 
aplaudit, demostrà de manera evi- 
dent que es troba encara en plena 
forma. Va fer un encès cant a la ne- 
cessitat que té el moviment obrer 
d'aconseguir la unitat, i va dir que 
mentre arriba aquesta és necessari 
aconseguir la unitat d'acció. Un cop 
acabada ta seva intervenció tothom 
va cantar La internacional i els Se- 
gadors. I després la festa va continu- 
ar... 





ÈXIT ECONÒMIC I 
ORGANITZATIU 





Una de les preocupacions que 
més es va deixar sentir pels organit- 
zadors de l'acte fou la necessitat de 
cobrir les enormes despeses de llo- 
guer del càmping, que arribaven a 
quasi 400.000 pessetes. En cloure's 
l'acte, sembla ser que el recompte 
dels diners recollits donava un saldo 
lleugerament positiu econòmica- 
ment, i un èxit total i absolut en els 
altres aspectes. 


Una vessant d'aquest èxit el 
trobem en les actuacions que du- 
rant tota la jornada amenitzaren des 
de l'escenari els milers de persones 
que van assitir-hi. El grup Coses, 
l'orquestra del Sindicat de Músics 
de Barcelona, l'Ovidi, el Ramon 
Muntaner, el Quico, la Júlia Leon, 
l'Araceli Bariuls i molts d'altres po- 
saren la seva música i el seu art a 
disposició de la lluita dels treballa- 
dors, de la gresca i de les ganes de 
ballar. 


l els qui varen preferir les arts 
plàstiques, també tingueren el seu 
raconet en una estupenda exposició 
de gravats i pintures dels millors ar- 
tistes catalans sobre temes relacio- 
nats amb la lluita del poble per ta 
seva llibertat. 


CARLES TEIXIDOR 





Quico Pi de la Serra i Ramon Muntaner en la seva actuació. 
3 

que també són moltes. 


QUESTIÓ DE NOMS 


claríssima. 


A la disposició transitòria del decret es dóna el termini d'un mes perquè les 
associacions ja existents i legalitzades sol.licitin del govern civil de la província on 
estiguin inscrites el canvi de denominació "mediante la adición de un patronímico 
propio que deseen" (per exemple, una associació existent que ja no tindrà aquest 
problema és l'Associació de Veins del barri de Cirera, de Mataró, que té afegit el 


nom de "La Muntanya''). 


Atenció, però, perquè el canvi de denominació de l'associació suposa una 
modificació dels estatuts, i en la majoria dels casos per canviar el contingut d'a- 
quests cal una assemblea general de socis. La manca d'aquest requisit estatutari 
podria ser utilitzat com a excusa pel Govern Civil per no admetre les instàncies 


d'algunes associacions "non gratas". 


Si el 23 de maig, que és quan acaba el termini d'un mes, no s'ha fet la sol.lici- 
tud de canvi de nom, el Govern Civil es dirigirà a les associacions afectades i els 
donarà quinze dies per fer el canvi. Si no es fa, es procedirà a la "suspensión de las 


actividades". 


MORDASSA A LES ASSOCIACIONS NO LEGALITZADES 


Les associacions "no-registrades"" troben en el decret que comentem una es- 
pasa de Damocles posada directament damunt del cap d'aquelles associacions i fe- 
deracions més populars i representatives, i per tant més actives, que, cansades d'es- 
perar mesos i anys la inscripció al "Registro de Asociaciones'', han començat a ac- 

tuar sota mil i un subteríugis a fi i efecte de dur endavant les reivindicacions de 
llurs barris o pobles que no poden esperar "llums verdes administratives" per ser 


manifestades. 





neixement. 








Doncs bé, l'esmentat decret i la poca —nul.la— publicitat que se n'ha fet, su- 
posen una amenaça directa a les associacions de veins legalitzades i un intent de 
frenar les activitats de les no legalitzades durant els mesos i mesos que els governs 
civils esperen per inscriure-les, quan en un mes tindrien temps amb escreix. El per- 
rill s'estén també a les federacions d'associacions de veins, qualsevol que sigui la 
seva situació legal. Cal, doncs, fer atenció a les disposicions d'aquest decret. 


Diu l'article 3 que quan l'Associació o Federació porti el nom d'una regió, 
barri, poble o ciutat, d'ús legal o simplement usual, s'ha d'utilitzar un "patroními- 
co específico que identifique a la Asociación'" respecte a d'altres que es poguessin 
construir a la mateixa zona. L'al.lusió quasi única a les associacions de veins és 


L'article 6 diu, sense embuts, que "las juntas o comisiones de promotores de 
las asociaciones —i federacions, no ho oblidem— y las personas que las integran, 
mientras se encuentren en dicha situación y no obtengan el preceptivo reconoci- 
miento e inscripción oficial, limitaràn su actuación a la mera ejecución de los ac- 
tos y tràmites necesarios e imprescindibles para la constitución de tales asociacio- 
nes. .. la infracción al contenido del pàrrafo anterior, sin perjuicio de la responsa- 
bilidad individual en que pudiera incurrirse, podrà originar la suspensión de los 
tràmites conducentes al reconocimiento de la asociación y, en los casos de grave- 
dad o reiteración, serà causa suficiente para la denegación de su reconocimiento." 


No hi calen més comentaris, sinó constatar que, fins i tot aquí, es deixa la 
porta oberta a l'arbitrarietat de l'Administració en aquest ambigu "podrà" o en 
l'apreciació de ''la gravedad o reiteración'"" que comporten la denegació del reco- 









LA LLEI D'ASSOCIACIONS, MODIFICADA 


IViassa traves Entre el suport al centre 


El Butlletí Oficial de l'Estat del passat 22 d'abril publicà un "Real-Decreto" 
del Ministeri de la Governació on s'introdueixen unes breus però transcendentals 
modificacions a la Llei d'Associacions de 24 de desembre de 1.964, a la qual, com 
hom sap bé, es troben acollides la gran majoria d'associacions de veins de poble o 
barri i altres entitats de caire popular, legalitzades o pendents de reconeixement, 


SALVADOR MILÀ 





MOLLET DEL VALLÈS 













































LA JERARQUIA ECLESIASTICA I LES ELECCIONS 


i el respecte al pluralisme 


Vastos sectors cristians han repetit amb insistència que la fe es- 
tava deixant de ser factor de divisió política del nostre poble. 
Aquest fet, de gran transcendència per al nostre país, no impedeix 
de constatar la incidència de l'Església i de la tradició cristiana en 
un procés electoral com el que estem vivint. 


A mesura que s'apropen les 
eleccions sembla com si vastos sec- 
tors de la jerarquia eclesiàstica vol- 
guessin —sense renunciar a la lliber- 
tat política dels cristians— orientar 
els seus fidels de manera que el re- 
partiment de vots es decanti per 
aquelles posicions a les quals l'epis- 
Copat europeu ha estat procliu i que 
acostumen a resumir-se en línies 
centristes. 


ELS ÚLTIMS DOCUMENTS DE 
L'EPISCOPAT 








En aquest context cal avalu- 
ar els últims documents de l'Episco- 
pat Espanyol. El 2 de febrer, la 
Comissió Permanent va facilitar un 
comunicat en el qual orientava les 
relacions entre l'Església i els par- 
tits polítics. En acabar la seva reu- 
nió el 23 del passat abril, la Comis- 
sió Permanent de l'Episcopat Espa- 
nyol "ha decidit no publicar cap 
nou document", però sí que ha en- 
carregat al Secretariat re l'Episco- 
pat que procuri "la divulgació dels 
criteris" resumits en documents fets 
públics en mesos anteriors. La re- 
dacció i ordenament dels set criteris 
que es' recullen en la nota del Secre- 
tariat de l'Episcopat revelen certs 
canvis en relació amb els documents 
anteriors. Així, s'inclouen, amb cert 
èmfasi, la formulació de la incom- 
patibilitat de la fe amb "aquells par- 
tits o programes que propugnen 
l'estatificació —de — l'ensenyament 
contra el dret dels pares a escollir 
l'escola que prefereixen per als seus 
filis". Observem aquí una formula- 
ció sumària que pot incidir de for- 
ma bel.ligerant en l'actual procés 
polític. No passa desapercebut a 
ningú que la questió de l'escola serà 
d'una gran transcendència en la cla- 
rificació de les relacions entre l'Es- 
glésia i els partits polítics. 


El mateix procediment de "no 
cal publicar cap nou document" per 
acabar sintetitzant amb "nou estil'" 
posicions més rígides que les anteri- 
ors expressa les contradiccions que 
viu l'Església, especialment la jeràr- 
quica. L'anomenada línia Tarancon 








Un de cada deu habitants 


La vila de Mollet del Vallès té prop 
de trenta mil habitants. Tres mil d'ells, el 
deu per cent, es reuniren el dia 29 al Pa- 
velló d'Esports per escoltar el PSUC. 
Sense cap mena de dubte, i per molt, 
l'acte polític més important dels cele- 
brats fins ara a la localitat. Miquel Núnez 
substituia López Raimundo, impossibili- 
tat per raons de darrera hora de ser-hi 
present. D'altres oradors: Solé-Tura, An- 
na Bosch, Paco Rodríguez, i Rita Segar- 
ra. 





LÓPEZ RAIMUNDO 
AL CENTRE ARAGONÈS 





A la sala d'actes del "Centro Ara- 
gonés", plena de gom a gom, i en el marc 
d'un debat sobre la problemàtica dels im- 
migrants a Catalunya, va parlar, el 29 
d'abril, el secretari general del PSUC, 
Gregori López Raimundo. 


L'acte tingué una significació espe- 
cial atès que Gregori López Raimundo és 
aragonès i, com digué en el preàmbul a la 
seva conferència, agraia emocionat que 
el "Centro Aragonés" lí oferís tribuna 
per exposar, públicament, la línia del seu 
partit, encara no legalitzat, 


La conferència fou una constatació 
del fet immigratori, una anàlisi de les 
seves característiques i una crítica de les 


. Causes, derivades del desequilibri socio- 


econòmic inherent al sistema capitalista. 
Tal i com ha explicat el PSUC en els seus 
programes, la immigració no és impres- 
cindible al desenvolupament econòmic 
de Catalunya, que compta amb reserves 
humanes de comarques catalanes victi- 
mes, també, del desequilibri i desori pro- 
vocat i fomentat pel capitalisme, en el 
qual cal incloure el català. Referint-se a 
la integració a Catalunya del 40 per cent 
de la seva població, d'origen no català, 


López Raimundo digué que és possible i 
necessària per evitar la divisió de la seva 
comunitat en grups oposats i enfrontats, 
com vol el capitalisme per millor explo- 
tar-los. La solució, segons el PSUC, no- 
més pot ésser global i requereix Un marc 
democràtic i, en definitiva, socialista. A 
l'hora de votar, cada treballador de Cata- 
lunya ha de saber quins són els partits 
que, per la seva trajectòria i programa, 
representen aquesta solució. 


En el col.loqui que seguí a la confe- 
rència, Gregori Lòpez Raimundo va as- 
senyalar, entre altres coses, que el PSUC 
lluitarà pel dret a presentar els seus can- 
didats sense disfresses: que respecta tota 
decisió dels pobles d'Espanya fins al dret 
d'autodeterminació, però sense dictar, 
des de Catalunya, formes i definicions 
que corresponen als pobles interessats, 
que la questió del transvasament de l'E. 
bre ha d'ésser abordada democràtica- 





sembla decantar-se per la indepen- 
dència de l'Església respecte a qual- 
sevol opció política concreta. Altres 
sectors de l'Episcopat s'estimarien 
més un suport a posicions de centre 
segons l'ús de les pràctiques conegu- 
des a l'Europa de la postguerra. 


ELS QUATRE CRITERIS 
PRINCIPALS 


Però, més enllà d'aquestes ten- 
sions internes, que reflecteixen la 
realitat social, és lícit subratllar els 
aspectes més rellevants dels criteris 
que proposa el Secretariat de l'Epis- 
Copat. Aquests criteris refermen: 


1. La necessitat que els Cristians 
participin a les properes eleccions. 
L'Episcopat es pronuncia contra la 
passivitat política i subratlla "la 
gran responsabilitat i el deure de 
participar amb el vot a les properes 
eleccions". No cal dir que la partici- 
pació democràtica dels cristians, 
com la del conjunt de la nostra soci- 
etat, serà un factor d'estabilitat 
democràtica, tan necessari per a 
l'esdevenidor de la nostra convivèn- 
cia. 


2. "A ningú no li és lícit arrogar-se 
en exclusiva, a favor del seu parer 
polític, l'autoritat de l'Església. Des 
de l'àmbit de la fe cristiana caben 
diverses opcions polítiques, sempre 
que no siguin oposades, ni en pro- 
grames ni en métodes d'acció, als 
continguts evangèlics". Amb aquest 
paràgraf, l'Episcopat referma una 
vegada més el pluralisme polític 
dels cristians, eix fonamental de 
totes les relacions que hi ha entre fe 
cristiana i política en una societat 
secularitzada i en la qual l'Església 
ha de respectar l'autonomia del 
camp temporal. 


3. Apareix en els set criteris la con- 
sideració "/a concordància d'un 
programa amb l'ensenyança social 
de l'Església" com un dels princi- 
pals criteris d'opció per a un cristià. 
Aquesta consideració ens mena al 
tema complex de la doctrina social 
de l'Església i el seu abast per a la 


Em 
PE pe dial 


ment per les poblacions afectades, de 
manera que es pugui resoldre l'endèmic 
problema dels regadius d'Aragó, respec- 
tar els interessos dels pagesos del Baix 
Ebre i trobar solució al proveiment d'ai- 
gua a Barcelona. La solució de tot això, 
insistí López Raimundo, té un nom: 
"Democràcia, llibertat per a tots els 
pobles d'Espanya". 





consciència del creient. Si més no, 
és un important retrocés en relació 
amb la referència a la "recta conscí- 
ència del cristià" que es presentava 
com la via fonamental per a la seva 
opció política en el comunicat de la 


Permanent del 2 de febrer. 


4. S'assenyala la negativa que els 
cristians han de donar a aquells par- 
tits o programes incompatibles amb 
la fe, ''per exemple, els que neguen 
els drets fonamentals i les llibertats 
de l'home, (. . . ) els que fan del lu- 
cre el motor essencial i exclusiu del 
programa econòmic: de la concur- 
rència, la llei suprema de l'econo- 
mia, i de la propietat privada dels 
mitjans de producció, un dret abso- 
lut, sense límits ni obligacions cor- 
responents". Cal alegrar-se que l'Es- 
glésia expliciti incompatibilitats en- 
tre missatge evangèlic i allò que 
han estat i són les lleis fonamentals 
del sistema capitalista. D'altra ban- 
da, cal alegrar-se també que explici- 
ti un cop més la defensa dels drets 
de la persona humana. Desitgem 
que la mateixa Església sigui cohe- 
rent amb aquests pronunciaments. 


Aquests criteris, que hem re- 
sumit parcialment i que han estat 
publicats a la premsa diària, recu- 
llen, doncs, algunes preocupacions 
de les masses cristianes i en deixen 
altres al tinter. Però, sens dubte, és 
positiu que la jerarquia es decanti 
pel procés de democratització del 
país, que cridi els cristians a votar 
sense dir-los de quin color ha de ser 
el vot. Que no condemni cap opció 
concreta. Que en cap moment no 
faci servir els termes socialisme, 
marxisme, comunisme en les seves 
orientacions, com a contraposades a 
les opcions polítiques dels cristians, 
tal com havia vingut sent usual en 
períodes de guerra freda o calenta. 


ALFONS COMÍN 


JOSE MARIA DIEZ-ALEGRIA 


Document 
de reflexió 


En relació amb la nota de 
la Comissió Permanent de la 
Conferència Episcopal Espa- 
nyola, "Treball" ha demanat 
al seva opinió al conegut teò- 


leg jesuita, José Maria Diez 
Alegrra: 


"La nota de la Comissió 
Permanent de la Conferència 


Episcopal Espanyola, —ens 
diu— difosa el dia 22 d'abril, 
no és una norma legal obliga- 
tòria, sinó un document de 
reflexió. Els catòlics poden 
ajudar-s'hi, tot conservant la 
plena responsabilitat i lliber- 
tat de llurs opcions políti- 
ques. Per la seva generalitat 
abstracta, la nota no sembla 
prou perquè, basant-s'hi, es 
puguin fer conclusions con- 
cretes. L'elector haurà de re- 
córrer a altres menes d'anàli- 
si. En particular, el problema 
de l'ensenyament es planteja 
en termes molt més comple- 
xos que no els que sembia 
contemplar la nota episcopal" 

Vagues llargues 


La negociació del conveni del metall, que començarà aviat, plan- 
teja el seriós problema de com concebre la lluita sindical en un mo- 
ment caracteritzat per una greu crisi econòmica, en el marc de la 
transició política, quan encara no hi ha llibertats polítiques i sindi- 
cals plenes, i a la llum de les darreres experiències. 


Esquematitzant, podríem dir que els objectius de tota lluita 
obrera són tres. Primer, òbviament, aconseguir les reivindicacions 
per les quals es lluita. No es fan les vagues —ho hem dit moltes ve- 
gades— per perdre-les, perquè hi hagi despatxats, sinó per guanyar- 
les, per aconseguir victòries. Això, que de tan elemental pot sem- 
blar que és ridícul remarcar-ho aquí, s'oblida en la pràctica moltes 
vegades. Llençar-se a una vaga quan les reivindicacions són inasse- 
quibles o no són assumides pel conjunt dels treballadors és un er- 
ror que sovint es paga car. Un problema diferent és el cas de les 
lluites per objectius polítics, no assolibles immediatament, però 
assumits per la majoria dels treballadors, com és la jornada del 12 
de novembre o la propera del 29 d'abril. Però en el cas de lluites 
reivindicatives principalment econòmiques —i un conveni és 
sobretot això—, el realisme de les plataformes és un element de- 
cisiu que cal tenir en compte si es vol aconseguir aquest primer 
objectiu: guanyar. 


El segon objectiu és augmentar el nivell de consciència del con- 
junt dels treballadors. De vegades, encara que el resultat de les 
lluites no sigui l'òptim des del punt de vista de les reivindicacions 
aconseguides, haver guanyat algun punt, haver aconseguit un re- 
torn a la feina sense sancions i amb la readmissió dels despat- 
xats, les reflexions i explicacions polítiques al voltant de la llui- 
ta, poden enfortir en els treballadors la seva consciència de clas- 
se explotada i dels mecanismes de lluita sindical i política que 
els alliberaran d'aquesta explotació. 


L'èxit d'una lluita ha de mesurar-se també pel grau d'organitza- 
ció que en el seu transcurs s'hagi sabut crear. Pot ser que no s'ha- 
gin assolit els objectius immediats que es perseguien, però si s'ha 
sabut enfortir l'organització dels treballadors, la seva unitat, si 
s'ha aixecat el nivell de consciència al qual ens hem referit abans, 
s'ha garantit la continuitat de la lluita amb una millora en la cor- 
relació de forces que permetrà, sens dubte, aconseguir victòries 
properes qualitativament superiors. 


Tot això ho diem pels perills que lluites mal plantejades poden 
provocar, similars, en molts aspectes, al del "pacte social". Una 
lluita mal portada, sense sortida, desfà la unitat i l'organització 
dels treballadors, els desmobilitza, fa esdevenir difícils les futures 
lluites. Fins i tot deixant al marge questions com les de la difícil 
representativitat, és ben cert que costa de trobar les formes de llui- 
ta més adequades a cada moment i a cada situació concreta. De ve- 
gades sembla com si no hi hagués cap altra forma d'orientar les 
lluites si no és la que va en la direcció de les vagues indefinides. Es 
veritat que la vaga és la millor, la principal arma de la lluita sindi- 
cal, però, per això, s'ha de saber utilitzar. Com deia el secretari 
general del Sindicat de Comissions Obreres de Barcelona, Josep 
Maria Rodríguez Rovira, "una lluita que en lloc de desgastar la pa- 
tronal desgasta els treballadors, està mal plantejada'"'. 

Els treballadors de premsa de Barcelona han estat una setmana 
en vaga. Durant vuit dies, només han sortit "La Vanguardia'' i dos 
diaris esportius del Conde de Godó, el cacic de la premsa de Cata- 
lunya. Durant vuit dies, treballadors de tallers, periodistes i admi- 
nistratius han lluitat per aconseguir que /a patronal del ram accep- 
tés negociar amb ells una paga extraordinària en concepte de l'úl- 
tim augment dels periòdics. l durant aquests vuit dies centenars de 
treballadors de premsa han recorregut els carrers de Barcelona ex- 
plicant la seva acció i denunciant l'empresa editora de "La Van- 
guardia" per les brutals coaccions amb què va impedir que la major 
part dels treballadors del Grup Godó —quasi bé un terç del ram— 
se sumessin a l'acció reivindicativa. 


Ha estat una vaga amb una 
combativitat extraordinària, amb 
una gran unitat i amb una notable 
imaginació en les formes d'organit- 
zació i extensió. Ha estat, però, 
una vaga "dura'", amb una patronal 
que s'ha negat a negociar fins l'úl- 
tim moment, i una vaga de difícil 
"sortida", en la qual ha estat com- 
plicat de valorar en cada moment 
quina era la correlació de forces, 
quina era l'actitud que calia adop- 
tar. Malgrat tot, la unitat que s'ha- 
via bastit en la lluita i l'ofensiva es 
va refer, a última hora, en el realis- 
me i en el replegament ordenat, dig- 
ne i amb prou forces i entusiasme 
com perquè els treballadors de 
premsa puguin encara —sota altres 
formes—, continuar el combat. 


LA CONQUESTA 
DE LA UNITAT 


La unitat ha estat efectivament 
la principal conquesta dels trebalta- 
dors de premsa durant aquesta llar- 
ga vaga. "Unitat, unitat" era el crit 
més sentit, més corejat a les assem- 
blees, amb el suport de centenars de 

Els treballadors de SEAT participaren activament a la Festa Internacional del Treball. Divendres 29 van fer aturs i mani- 


festacions 


a l'interior de la factoria. A la foto, els obrers del torn del matí. Milers de veus, una exigència: amnistia laboral. 


braços enlaire amb els punys closos 
o els dits en senyal de victòria. Una 
vaga no es fa, és clar, "per la uni- 
tat". Però la unitat és una eina es- 
sencial per a aquesta i d'altres ac- 
cions i és ja una realitat en un ram 
com aquest, dividit fins fa poc per 
l'estratègia d'una patronal interessa- 
da per damunt de tot en no aparèi- 
xer com a tal més enllà de cada em- 
presa. Una setmana d'assemblees di- 
àries, d'accions col.lectives al carrer 
(amb més de tres hores de manifes- 
tació el dia de Sant Jordi i amb sor- 
tides diàries per vendre milers d'e- 
xemplars de "Premsa en Lluita"', 
l'òrgan dels treballadors de premsa 
en vaga) i l'assumpció col.lectiva, 
també, dels problemes de cada em- 
presa, han fet créixer molt la cons- 
ciència de "ram". De fet, han con- 
solidat un sentiment que ja havia 
contribuit a introduir tota l'experi- 
ència sindical del STPB (Sindicat 
de Treballadors de Premsa de Barce- 
lona), la constitució i consolidació 
del Sindicat de Premsa de CCOO 
(en harmonia amb l'STPB) i, més 
enllà, les lluites de l'any passat (per 
una paga extraordinària) i de fa dos 
anys (contra l'empresonament de 
Josep Maria Huertas). 


S'ha fet la unitat entre els tre- 
balladors de les diferents empreses 
(excepte "La Vanguardia") i entre 
tallers, redacció i administracions. 
Era francament insòlit veure com 
treballadors en vaga d'aquests tres 
estaments participaven a la confec- 
ció, edició i distribució de "Premsa 
en Lluita". Ha estat una experiència 
que ara, després del retorn al treball 
sense victòries destacades —àdhuc, 
perquè amagar-ho, amb una certa 
sensació de derrota— pot quedar 
desdibuixada. Però èqui pot negar 
l'impacte extraordinari que aquests 
vuit dies han tingut en la conscièn- 
cia de classe dels treballadors de 
premsa2 


MOMENTS DIFÍCILS 


La vaga passà per moments 
molt difícils. El despreci de la pa- 
tronal a negociar situava el conflic- 
te en el límit clàssic del "tot o res"'. 
l eren molts els trebaltadors que 
pensaven en la possibilitat d'anar 
"a per totes", de vèncer els patrons 
mitjançant una vaga indefinida. 
L'entusiasme, l'eufòria i la combati- 


a en crisi) 


vitat feien molt difícil iniciar el re- 
plegament quan ja es va veure clar 
que no hi hauria negociació col.lec- 
tiva, que la patronal no volia reco- 
nèixer l'existència del ram com a 
tal. Les propostes fetes en aquest 
sentit foren àdhuc mal acollides. 


El fantasma de vagues acabades 
amb importants derrotes i amb aco- 
miadaments anà creixent en passar 
els dies. La unitat no s'esmicolà fins 
al final, amb la decisió adoptada 
pels treballadors del "''Noticiero 
Universal" de reincorporar-se a la 
feina (amb una votació sotmesa 
també a pressions empresarials com 
la que s'havia produit a "La Van- 
guardia" abans de comencar la va- 
ga). Però la unitat no ho és tot en 
una vaga. Ni tan sols la voluntat de 
negociar que mai no van despreciar 
els vaguistes. Cal poder obtenir 
"quelcom", és necessari poder im- 
posar conquestes. l, a l'últim mo- 
ment, se n'obtingué una de molt 
substanciosa: fer que tots els em- 
presaris de premsa s'asseguessin a 
una mateixa taula amb els trebalia- 
dors. Era prou per plantejar-se tor- 
nar a treballar, sobre la base de dei- 
xar "'obertes" les reivindicacions 
que havien presidit la vaga i el com- 
promís que no es produirien sanci- 
ons ni acomidaments. Així va ser, 
amb la declaració de conflicte col- 
lectiu que permet canalitzar la pres- 
sió dels treballadors per altres vies. 


SITUACIÓ CRÍTICA 
DE LA PREMSA DE 
BARCELONA 


La vaga ha posat també de re- 
lleu la situació crítica de la premsa 
de Barcelona. Parlar de llibertat 


d'informació és una fal.làcia cada 
cop més gran. Malgrat les actituds 
liberals d'alguns empresaris, que 
continuen interessats a vendre dia- 
ris oberts a la informació democrà- 
tica i popular, la tendència a la con- 
centració de la premsa en mans de 
sectors de la dreta catalana sembla 
inevitable. La venda, quasi segura, 
del "Correo Catalan" a Torres-Hos- 
tench i Porcioles, persones pròxi- 
mes a Alianza Popular, la situació 
crítica del "Avui" i les dificultats 
de moltes altres empreses —excepte 
el Grup Godó que segueix acumu- 
lant substaciosos beneficis— pot 
deixar Catalunya sense empreses pe- 
riodístiques de signe més o menys 
democràtic. Aquesta preocupació, 
que es va fer ben palesa en el curs 
de la vaga dels treballadors de prem- 
sa (i que suposa una amenaça conti- 
nuada per a molts periodistes), hau- 
ria de ser també la de totes les for- 
ces democràtiques de Catalunya i 
de tots els lectors que corren el risc 
de sortir de la censura franquista 
per entrar en la manipulació infor- 
mativa dels grans monopolis de 
premsa. 


ANDREU CLARET SERRA 

Artur London a Barcelona 


Treure llicons del passat 


Artur London ha estat uns dies a Catalunya, al cap de més de tren- 
ta-vuit anys d'haver-ne marxat després de lluitar contra el feixisme 
a Espanya. La personalitat d'Artur London és prou coneguda, si 


- 


més no per un llibre esfereidor, "La Confessió", en el qual rela- 
ta el calvari que va patir a la seva pàtria, Txecoslovàquia. El calvari 
d'un comunista empresonat, processat i condemnat per comunis- 
tes. Malgrat que sabíem. que tenia un programa molt atapeit, hem 
gosat proposar-li una entrevista per als lectors de "Treball" 


Senzillament, amb quatre parau- 
les, ens relata la seva vida: 


—Em vaig fer comunista gràcies a 
la influència del meu pare. El pri- 
mer record de la meva joventut és 
una manifestació a la qual em va 
portar el meu pare (jo era encara un 
nen) per Sacco i Vanzetti. Vaig in- 
gressar a la Joventut Comunista el 
1928 i al Partit Comunista Txecos- 
lovac el 1929. Vaig participar molt 
activament a la lluita social d'aque- 
lla època. Des de primeries dels 
anys trenta vaig treballar en els sin- 
dicats i vaig adquirir responsabili- 
tats dins el moviment sindical a 
Txecoslovàquia. A començaments 
del 1934 vaig caure malalt i el partit 
em va enviar a Moscou, a la secció 
internacional de la Joventut Comu- 
nista, dins de la Internacional Co- 
munista. Era allà quan va esclatar la 
guerra civil a Espanya. Vaig dema- 
nar de ser voluntari a la vostra lluita 
contra el franquisme i, el març de 
1937, em van donar el permís per 
formar part de les Brigades Interna- 
cionals. Vaig venir a Espanya, hi vag 
luitar i hi vaig romandre fins a l'a- 
cabament de la guerra a Catalunya, 
és a dir, fins el mes de febrer de 
1939. Després, vaig passar a Fran- 
ça. Vingueren els anys de la resis- 
tència francesa, en la qual vaig par- 
ticipar de manera activa. Després, el 
camp de concentració de. Mauthau- 
sen, fins a l'alliberament. La meva 
dona també fou detinguda i va anar 
a raure al camp de concentració per 
a dones de Ravensbrucht. No ens và- 
rem retrobar fins després de l'allibe- 
rament de França, a París. Llavors 
em vaig haver de posar en tracta- 
ment de les malalties que havia con- 
tret al camp i vaig haver d'anar a 
Suissa, perquè a França no es troba- 
ven els medicaments que em calien. 
De Suissa, el desembre de 1948, 
vaig tornar a Txecoslovàquia. El 
1949 em van nomenar vice-ministre 
d'Afers Estrangers, funció que vaig 
exercir fins que, a darreries de gener 
del 1951, em van detenir, ensems 
amb Clementis i d'altres. Em van 
sotmetre a procés, el gran procés de 
l'anomenada conspiració —contra 
l'Estat, el procés de Slanshi, el no- 
vembre de 1952. Érem catorze pro- 
cessats, dels quals onze foren con- 
demnats a mort i executats. Jo, 
condemnat a perpetuitat, vaig ser 
un dels tres supervivents d'aquest 
procés, Em van alliberar el 1956, 
rehabilitat, però amb una rehabilita- 
ció com a contracor, bastant coixa, 
perquè l'estalinisme, a Txecoslovà- 
quia, ha continuat. Després de la 
mort de Stalin i, malauradament, 
després del valent discurs de Nilcita 
Rruixov al XX Congrés del PCUS. 
Havia estat cinc anys a la presó. 


Malgrat aquesta experiència, la 
més dolorosa de la seva vida perquè 
eren els seus que el detenien, que el 
maltractaven, que afusellaven com- 
panys seus, no ha perdut la fe en el 
socialisme i el comunisme, ni l'espe- 
rança que les coses canviaran a Txe- 
coslovàquia, que les idees de la 
"primavera de Praga" donaran fruit. 
Li preguntem si, quan la invasió de 


pàgina 6 / treball / 2-5-1977 


/a seva pàtria per les tropes del Pac- 
te de Varsòvia, el 1968, es va assa- 
bentar de la condemna que en van 
fer el PCE i el PSUC. 


—Vaig conèixer tot seguit, i directa- 
ment, la posició del PCE i del PSUC 
i com que, de molt de temps, he 
conegut i he seguit la vostra activi- 
tat i la vostra lluita, no va ser Cap 
sorpresa per a mi. 2 


Preguntem a aquest vell lluitador 
com veu el procés polític actual al 
nostre país. 


—Penso que és el començament 
d'una lluita per la democratització 
d'Espanya, una lluita justa, que cal- 
drà continuar. No ens fem il.lusions 
sobre la facilitat de la victòria de- 
mocràtica a Espanya. Haureu d'a- 
frontar moltes dificultats. Però te- 
nim confiança, per la vostra lluita 
dels darrers anys, per la vostra acti- 
tud enfront dels problemes polí- 
tics. Creiem que la lluita està ben 
menada. Que, malgrat totes les di- 
ficultats, continuareu avançant cap 
a una democràcia completa per a 
Espanya, i per a Catalunya, que és 
part integrant d'Espanya. 


Les darreres paraules d'Artur 
London ens mouen a parlar del pro- 
blema nacional i regional d'Espa- 
nya. Li preguntem sí el coneix í si 
hi ha alguna situació semblant a 
Txecoslovàquia. Ens interessa l'opi- 
nió d'una persona que no és espa- 
nyola, però que està vinculada, per 
la lluita, als nostres pobles. 


—T'he de dir que a Txecoslovàquia 
també hi havia el problema de les 
nacionalitats, els txecs i els eslovacs, 
i que ha estat un problema no gens 
fàcil de resoldre. Pel que fa a Espa- 
nya, he conegut, al front, a la resis- 
tència a França, a Mauthausen, ca- 
talans, bascs, gallecs i gent d'altres 
indrets d'Espanya. Crec que cadas- 
cun d'aquests pobles té dret a l'au- 
tonomia, en el marc del conjunt del 
país. Crec que les reivindicacions 
dels catalans són justes i han de re- 
bre satisfacció. 


Intervé en la conversa Lise Ricol 
per remarcar que catalans, bascs i 
gallecs són pobles que tenen una 
personalitat, una antiga cultura di- 
ferent, unes tradicions, i tenen ple 
dret a decidir els seus destins en 
el quadre de l'Estat espanyol. 


Per a una persona que torna a Es- 
panya després d'una pila d'anys 
d'haver-hi estat participant en la 
lluita contra el feixisme, l'experièn- 
cia ha de comportar moltes emoci- 
ons. Efectivament... 


—M'ha commogut molt retornar a 
Barcelona. He tornat a veure els in- 
drets on jo havia treballat, coses 
que no havia vist de quaranta anys 
ençà, però que havia servat en el 
meu record. l he rebut moltes im- 
pressions, entre les quals una d'es- 
sencial, per mi: l'entusiasme de la 


joventut en primer lloc, però també 
de tothom, en lluitar per un món 
millor, per una democratització 
real a Espanya. Un esperit, un entu- 
siasme, que m'han colpit molt, que 
m'han omplert de joia. 


Passem a parlar altre cop d'ell. 
Què fa , ara, Artur Londone 


—Des de fa alguns anys estic molt 
malalt, dels nervis. Malgrat la meva 
malaltia continuo treballant per a 
la premsa, una mica, per a la rà- 
dio... Estic en contacte amb els 
contestataris txecoslovacs que vi- 
uen a França, a Anglaterra, a ltà- 
lia, el responsable dels quals, que es 
diu Peliltan, viu a Roma. Amb ells 
estic participant en la lluita... no 
vull dir-ne lluita, en l'activitat con- 
tra l'estat de coses que hi ha avui a 
Txecoslovàquia. 


No el vull cansar més. Li demano, 


encara, però, unes paraules per als 
lectors de "Treball". 


—Vaig conèixer "Treball" durant la 
meva estada a Espanya, llavors de la 
guerra civil. Puc dir-te que era un 
diari molt bo. Aleshores podia llegir 
el català, després l'he oblidat. El 
vaig llegir fins a l'últim dia. Crec 
que és un periòdic necessari per al 
poble de Catalunya, per a la seva 
lluita, per a la democràcia. Estic 
molt content d'haver-lo retrobat, de 
saber que existeix: però em sap greu 
que encara no sigui legal, perquè 
Crec que és una necessitat que ho si- 
gui. No solament per als comunis- 
tes: sinò per a tots els treballadors 
de Catalunya, que convé que cone- 
guin, llegeixin i segueixin el periò- 
dic. 


Havíem dit que acabàvem, però 
no ens resistim a fer-li una darrera 
pregunta. Un home que ha patit 
tant, serva rancor o ressentiment2 


—Com a comunistes, com a marxis- 
tes, hem de treure lliçons del passat, 
per a l'esdevenidor, per a la lluita 
que, tal com jo ho veig, ha d'aca- 


La campanya dVolem l'Estatuto 








bar amb aquest passat i endegar els 
pobles per una via nova, una via per 
a la democràcia, que és la base es- 
sencial del socialisme. Jo crec que 
van errats els qui, en comptes de 
participar en aquesta lluita, retor- 
nen al passat. Sé que també n'hi ha 
a Espanya, a Catalunya, d'aquests 
que es deixen emboticar per detalls, 
per problemes vells que no són es- 
sencials ni importants per a la lluita 
que meneu a Espanya, ara per la 
democràcia i, després... ja veuremi 


ENRIC VIVES 








Poetes de l'exili t de la llibertat, 
al Palau d'Esports 


i quan dormirem, poetes2 la festa 
de dijous a la nit, al Palau dels Es- 
ports de Barcelona, malgrat el des- 
concert pel fet que la convocatòria 
no havia previst la vaga dels treba- 
lladors de la premsa, i només va 
anunciar la "Trobada" la publica- 
ció "Premsa en lluita", va aplegar 
sis mil persones, moltes senyeres, i 
de pobles molt diversos, i va acabar 
a la ratlla de les quatre de la matina- 
da..., debat marathonià entre can- 
tants i poetes, enmig d'un públic 
polifacètic, disposat, un cop. més, 
a deixar-se engrescar pel grup '""Co- 
ses", a cridar "Volem l'Estatut" i 
a establir ponts de diàleg amb els 
diferents pobles de l'Estat. 


L'acte havia estat organitzat pels 








Amics de les Nacions Unides i s'em- 
marcava en la campanya "Volem 
l'Estatut'" de l'Assemblea de Catalu- 
nya. S'hi havien adherit, de forma 
activa, l'Assemblea d'Actors i Direc- 
tors, l'Assemblea de Treballadors de 
l'Espectacle i el Grup d'Estudis Tea- 
trals d'Horta. Entre els presents, ul- 
tra la figura del nostre secretari ge- 
neral, volem destacar la presència 
de Rafael Vidiella, que ja comença 
a esdevenir un rostre familiar al Pa- 
lau d'Esports. 


Vàzquez Montalban va presentar 
el primer bloc de poetes i cantants 
no catalans, i va glossar el sentit de 
la cançó i de la poesia sota el fran- 
quisme. La montserrat Roig, el bloc 

de cantants i poetes catalans. 


La primera part de l'acte tenia el 
teló de fons de la defensa de l'Es- 
panya republicana contra el feixis- 
me, i va transcórrer en termes més 
meditatius, com si la notable quali- 
tat dels textos (bé que alguns reci- 
tats amb un exagerat accent català) 
imposés un silenci pregon als assis- 
tents. La segona part venia domi- 
nada pel tema de les nacionalitats, 
del dret a l'autodeterminació: la 
sensibilitat dels vells i nous catalans 
es va demostrar notablement dispo- 
sada a ta lluita per l'Estatut, per la 
Generalitat, com aspiració concreta 
del llindar de les llibertats. Però 
semblava alhora com si el marc de 
l'autodeterminació predisposés a la 
fraternitat entre els diferents pobles 
de l'Estat: Aragó, Andalusia, el País' 
Basc, Canàries, Extremadura i Galí- 
cia recollien tot l'entusiasme sense 
manipulacions dels assistents. Els 
aplaudiments als poemes de Celso 
Emilio Ferreito, al grup de Donos- 
tia Ostorri, a l'aragonès Labordeta, 
al gallec substitut de Miró, a Ma- 
nuel Gerena, feien costat als que el 
públic retia a Ramon Muntaner o a 
l'Ovidi Montllor (quina interpreta- 
ció de Vicent Andrés Estellési), o a 
la potser desplaçada Núria Feliu. 


També algunes, poques, banderes 
negres, brandades per uns joves 
ineducats, que no s'estaven d'inter- 
rompre ni de dir impertinències. 


En el fons, en el record, el Price 
dels poetes, amb Pere Quart dirigint 
el crit polifònic de Lli-ber-tat. Re- 
cord que es veia ennaltit per dues 
gravacions de dos absents il.lustres: 
Ventura Gassol i Rafael Alberti. 


lun darrer interrogant: si els ac- 


tes s'acaben tan tard, quan dormi- 
rem, poetes2 

El Maresme vol VEstatut 


MATARÓ (Josep Maria Fargas).— 
Hi ha fets que, per la seva contun- 
dència, demostren d'una manera in- 
equivoca quina és la voluntat popu- 
lar. La tarda del dia de Sant Jordi, 
el poble del Maresme va tenir una 
d'aquestes oportunitats. Una opor- 
tunitat que passarà a la petita his- 
tòria de la mostra comarca com a 
plebiscit públic d'un poble que ha 
volgut, que vol i voldrà el seu Es- 
tatut. 


Per manifestar aquesta voluntat, 
unes sis mil persones es concentra- 
ren davant l'Ajuntament de Mataró, 
seguint així la crida de l'Assemblea 
de Catalunya. Les nombroses senye- 
res i els crits de ''Volem l'Estatut'' 
assoliren en aquesta concentració el 
seu màxim protagonisme després 
que la veu del president Francesc 
Macià ressonés a la Riera del Gene- 
ral Franco. Gran simbolisme aquest, 
que enfronta una veu que tothom 
guarda a la memòria amb aquell 
que roman, únicament, gràcies al 


marbre del rètol d'un carrer 


Posteriorment, i enmig d'un am- 
bient emocionat, s'efectuaren tres 
parlaments des d'una tribuna situa- 
da al costat de la porta de l'Ajunta- 
ment, a càrrec, el primer, de l'A. 
Serres que, en nom del Congrés de 
Cultura Catalana, s'adreçà als pre- 
sents explicant la significació de 
l'acte. Tot seguit va intervenir, en 
llengua castellana, l'Antoni Rodri- 
guez, conegut dirigent de les Comis- 
sions Obreres i líder del ram de la 
construcció, el qual va indicar, en- 
tre altres coses, "que la classe tre- 
balladora havia lluitat sempre per 
l'Estatut" i que, sens cap mena de 
dubte, ''votarà pels partits demo- 
cràtics catalans". 


Finalment, i en nom de l'Assem- 
blea Democràtica de Mataró, en 
Jordi Sivillla va explicar el significat 
de l'Estatut i la necessitat de l'auto- 
nomia per a Catalunya, criticant al- 
hora tots aquells que avui parlen de 


"seny" i de "concòrdia". Al.lusions 
que provocaren els crits de "Fora 


Samaranch" i "Fraga, el pueblo no 
te traga"'. 


Moments abans d'acabar l'acte, 
una comissió lliurà a l'alcalde acci- 
dental de Mataró, Salas Moret, al- 
guns milers de signatures, recollides 
els últims dies, a favor de l'Estatut. 


Cal destacar el fet que en sortir 
l'alcalde al balcó la concentració, 
molt significativament, va comencar 
a dissoldre's fins deixar el carrer 
completament buit. 


D'altra banda, als diferents pobles 
de la comarca també es produiren 
actes semblants al de Mataró. Unes 
nou-centes persones es manifestaren 
a la petita vila d'Argentona, des de 
la placa dels "Caidos"' fins a l'Ajun- 
tament, per reivindicar l'Estatut. Hi 
va haver actes a Vilassar de Mar, 
Arenys, Caldetes, Premià de Mar i 
Premià de Dalt , de caire semblant. 





Setmana del Partit a Lleida 


Lleida (Magda Ballester).— Per 
a nosaltres, els comunistes lleida- 
tans, dissabte 16 d'abril va ser una 
fita: primera venda pública de la 
nostra premsa iniciant la "Setmana 
del Partit". Estàvem nerviosos. Com 
ens acolliria la gent2 Vendríem 
molts exemplars2: Sabíem que, 
abans de nosaltres, molts companys 
d'altres indrets ho havien fet però, 
és clar, una cosa és llegir-ho i una 
altra posar-s'hi. l va començar a 
ploure quan muntàvem "'parade- 
tes" al centre urbà i als barris. "Ja 
hi som —deiem— ara ens quedarem 
sense vendal". 


Dues hores després, els periò- 
dics tabloides, desplegats per les 
mans dels homes i dones que pas- 
sejaven pel carrer Major —punt de 
més confluència— refermaven la 


La comissió electoral del 


PSUC prega tots els fotògrafs 
professionals o amateurs, que 
vulguin col.laborar en les fei- 
nes electorals, que escriguin 

presència del PSUC a Lleida. La dia- 
da de Sant Jordi, convertit aquell 
carrer central en festa per l'Estatut, 
altre cop "Treball" i "Mundo Obre- 
ro" i, a més a més, les samarretes 
blanques amb el nostre emblema, 
tornaren a oferir aquell espectacle 
nou. 


Entre la primera i segona venda 
pública de propaganda hi va haver 
Uns actes —els pocs que no va pro- 
hibir el Governador Mardones— que 
contribuiren a l'obertura del Partit: 
un sopar, amb el qual celebràvem la 
legalització del PCE i fèiem un ho- 
menatge als vells militants, i la inau- 
guració del nostre local a Enric Gra- 
nados, 16. 


Del sopar no cal parlar-ne pas 
gaire. Fou un rècord en l'estalvi 
d'espai físic, ja que les previsions 
d'assistència havien quedat minses. 


Els murs de distribució del lo- 
cal estaven encara tendres quan và- 
rem obrir la porta perquè companys 


i amics entressin a beure un got de 


vi. Varen venir tres membres de la 
B.I.S. —coneguts, ja— amb ordres 
que el "piscolabis" podia tirar en- 
davant però que de parlaments res 
de res. El nostre "Armando Murga"' 


particular no vol sentir-nos parlar i, 
després de l'èxit dels primers actes 
de la "Setmana", cal dir que és co- 
herent amb la seva positura políti- 
ca: l'exposició pública de la nostra 
línia i de la nostra alternativa con- 
tribuiria al naufragi de l'operació 
"Viola-Sangenís"—apadrinada per 
ell, i, de retruc, enfortiria el vot per 
la democràcia. 


Mardones encara va anar més 
lluny. El míting que havia de cloure 
la "Setmana" es desautoritzà per 
"coincidir dos actos del PSOE y 
PSUC en el mismo lugar y en la mis- 
ma hora", potser el Governador vo- 
lia que ens clavéssim bufetades amb 
els amics del PSOE, però es va que- 
dar amb les ganes. L'argument d'en 
Mardones era una falsedat que im- 
pedí parlar al PSUC i al PSOE. 


La revetlla popular —prop de 
set-centes persones— demostrà, fora 
i dins del Partit, que també som 
bons per a la gresca. 


Acabada la "Setmana'' el PSUC 
a Lleida inicia, amb l'enfortiment 
que ll ha donat, un procés cap a 
l'augment dels seus membres i cap a 
la projecció ciutadana de les seves 
activitats que, avui, passen per les 
tasques de la campanya electoral. 

UN ESTUDI ELECTORAL DEL PSUC 


ed 
ven) Molts interrogants 


No descobrim res si diem que les properes eleccions estan far- 
cides d'interrogants. é Quin serà el desvetllament del nostre poble 
després de prop de quaranta anys de forçat endormiscament2 
èCom adreçar-se per primera vegada a les grans masses2 é Quina se- 
rà la resposta després del llarg silenci2 Proliferen els estudis i les en- 
questes destinats a cercar punts de referència en el, fins ara, desert 


polític. 


L'equip electoral del PSUC també ha fet el seu estudi, el qual 
fou presentat en la darrera reunió de candidats, que intentem de 
fer conèixer en els seus trets essencials. 


L'estudi dóna un índex d'ex- 
pectativa política molt elevat, sense 
que es tingui una idea massa clara 
de quina cosa està en joc en aquesta 
batalla electoral. Podríem dir que, a 
l'hora de les preferències, juguen 
més els elements de tipus conjuntu- 
ral —personalismes, simpaties, re- 
comanacions de gent que mereix 
confiança— que els programes. 


La idea que ens trobem davant 
d'una batalla decisiva per la con- 
questa de la democràcia no és prou 
generalitzada, si bé hi ha una gran 
expectativa i esperanca pel que fa a 
la democràcia, que hom lliga a una 
major justícia social, a una major 
igualtat d'oportunitats i, sobretot, 
a l'acabament de la gran corrupció 
que ha imperat fins ara. El proble- 
ma de la corrupció és un dels que 
més preocupa, mentre que la demo- 
cràcia n'apareix com un fet correc- 
tor. 





REBUIG DEL FRANQUISME 


Una de les idees en general poc 
clares fa referència al socialisme. 
Cal dir que el concepte socialisme 
ve lligat a una major igualtat i justí- 
cia, però es detecten idees confuses 
sobre què és el socialisme, la qual 
Cosa fa que aquest concepte sigui 
fàcilment manipulable, fins i tot per 
la dreta-dreta, que no deixarà d'o- 
ferir solucions "socialistes" en els 
seus programes. 


L'estudi constata un rebuig ge- 
neral del franquisme i una clara hos- 
tilitat envers els homes que el perso- 
nifiquen: Alianza Popular. Hom de- 
sitja el Canvi, però voldria que 
aquest canvi fos gradual, sense vio- 
lència. 


S'observa, també, Una gran 
desorientació política. Hi ha una 
tendència a la personalització. Mol- 
tíssima gent no sap encara a qui vo- 
tarà, si bé saben a qui no han de vo- 
tar. Són moits els qui només tenen 
clara una questió: no votar a Alian- 
za Popular. 


COMUNISME Il COMUNISTA 





Cal dir que, en general, hi ha 
una imatge molt negativa del comu- 
nisme. Comunisme es relaciona amb 
manca de llibertats, amb totalitaris- 
me. Tractament diferent mereix el 
mot comunista. Interessant diferen- 
ciació aquesta, entre comunisme i 
comunista, que mereixeria una re- 
flexió particular. 


El PSUC és un dels pocs partits 
que són coneguts en general. A Ca- 
talunya apareixen com els mès co- 
neguts: PSUC, Alianza Popular i 
grup de Jordi Pujol (més que no pas 
CDC). En general, el PSUC no pre- 
senta una imatge extremista i no se 
l'identifica amb postures totalitàri- 
es. Hom considera al PSUC un par- 
tit seriós, estable i important, amb 
la imatge de cosa feta. 





PREFERÈNCIA PEL 
CONTACTE PERSONAL 


Pel que fa referència a la pro- 
paganda, la TVE apareix com el 
mitjà més influent. Es destaca una 
disponibilitat a rebre informació, si 
bé amb una certa passivitat. Hom 
prefereix el contacte personal i la 
gent representativa. Poc interès de 
Cara als documents que es deixen a 
les bústies, sobretot si són de con- 
tingut extens i dens. 


Quant als mítings, sembla que 
la gent que acostuma a anar-hi està 
ja mig convençuda. Això serà més 
així en plena campanya, quan hom 
haurà de seleccionar entre les dife- 
rents opcions que si li oferiran. La 
majoria, però, no assistirà als mí- 
tings. Dels mítings, allò que més 
agrada és la interpel.lació quan hi 
ha diàleg, i les referències a aspectes 
concrets de la localitat O barri són 
molt ben acollides. Hi ha un rebuig 
de la demagògia i hom espera solu- 
cions concretes i realistes. 


Vet aquí els aspectes més relle- 
vants d'un estudi que caldrà tenir 


en compte. — JOAN SANJUAN 

partit. 


DIUMENGE, A "LA TORTUGA LIGERA", DE GAVA 


UN GRAN APLEC 
ON CAP TOTHOM 


La gran festa electoral que prepara el PSUC per al proper diumenge 
dia 8, al càmping "La tortuga ligera'"" de Gavà, pot ser, si el temps o 
l'autoritat no ho impedeixen, un esdeveniment històric per al nostre 


La capacitat tècnica i política del PSUC serà posada a prova, ja que 
està prevista l'assistència, pel cap baix, de quaranta mil persones, si 
es venen totes les invitacions. La tasca de muntar aquest festival 
és a Càrrec del Comitè Comarcal del Baix Llobregat. 







Les activitats que els assistents podran escollir són moltes i molt 
variades. Des de les actuacions dels millors conjunts de música rocA fins 
a les millors orquestres de ball del moment, passant per la Cobla la 
Principal del Llobregat, cinema, teatre i moltes coses més. Tot això en 
dos escenaris oberts que funcionaran simultàniament i acabaran conver- 
tint-se en un de sol a l'hora dels parlaments polítics. 


Si el temps acompanya, recomanem que la gent porti vestits de bany, 
ja que el càmping té una bona platja per prendre el sol, i també tauletes 
de càmping per poder menjar sota els pins. L'organització del festival 
preveu totes les questions relacionades amb el menjar i el beure, venda 
de materials, pòsters, discos, samarretes i tot allò que es pot demanar a 


una festa com aquesta. 


Pel que fa a comunicacions, hi haurà un servei d'autocars directe des 
de totes les poblacions que ho considerin necessari, segons la venda d'in- 
vitacions, L'altre sietama més pràctic serà la RENFE fins a Gavà i, des 
d'allà, el servei d'autobusos, que sortiran cada mitja hora. En cotxe s'hi 
pot arribar a través de l'autovia de Castelldefels, entrant cap a la platja a 


l'alçada del quilòmetre 15. 

LA FESTA DEL PRIMER DE MAIG 


La jornada del Primer de Maig es va celebrar a tot Catalun ya de 
manera desigual. A Terrassa, Mataró, Lleida i altres localitats, on 
els actes convocats per les centrals sindicals havien estat autorit- 
zats, no es produiren incidents i la jornada transcorregué en un cli- 
ma de festa i confraternització. A Girona, Sabadell, Tarragona, 
Manresa, Santa Coloma de Gramenet i altres Zones, on les autori- 
tats havien prohibit els actes convocats, hi hagué manifestacions al 
carrer, en alguns casos amb enfrontaments amb la forca pública, 
que, en general, va actuar amb notable contundència. En tot cas, 
la Festa Internacional del Treball, que es va celebrar d'una manera 
o altra arreu de Catalunya, va ser una demostració de fermesa dels 
treballadors en la defensa de llurs reivindicacions i de la llibertat 
sindical, segons ens informen els nostres corresponsals. 


A Terrassa, milers de treballadors, 
amb les seves famílies, van partici- 
par a la festa del Primer de Maig 
convocada unitàriament per CCOO, 


Miquel Inglès i Frederic Sànchez, amnistiats 





Que surtin tots els presos 


Miquel Inglés i Frederic Sànchez Juliachs, empresonats el 
1969, condemnats a 23 anys de presó en consell de guerra suma- 
ríssim i a 4 i 6 anys, respectivament, pel TOP. Han corregut diver- 
ses presons de l'Estat espanyol. Quan els va arribar la llibertat en 
Miquel era a Barcelona, la qual cosa li va permetre de viure la diada 
de Sant Jordi, i en Frederic a Còrdova. Ara s'han reintegrat a la 


vida quotidiana. 


LA SITUACIÓ 
A LES PRESONS 


—Partint de les vostres experiències 
personals, expliqueu-nos una mica 
quina és la situació dels presos polí- 
tics. 


MIQUEL-— Depèn molt de l'època i 
del director i personal de la presó 
on et trobaves. Aquí, a Barcelona, 
al 69 el règim era terrible i el direc- 
tor l'aplicava amb gran duresa. Al 
Port de Santa Maria, almenys en el 
temps que vaig ser-hi, la repressió 
també es va fer notar moltíssim. 
Vam arribar a enfrontaments molt 
forts: una vaga de fam que va durar 
quaranta dies, a consequència de la 
qual ens van caure de cent vuitanta 
a dos-cents dies de càstig. 


FREDERIC— S'arribava a situaci- 
ons límit en què et poden deixar 
amb la tovàtlota i una pastilla de sa- 
bó. 


MIQUEL— I menys encara. Al Dor- 
ronsora i a mi, en un moment en 
què portàvem ja tres mesos en situa- 
ció de rebel.lia, ens van ficar en una 
cel.la de la qual no sortíem ni per 
menjar ni per res. No teníem ni sa- 
bó, ni pasta de dents, ni paper higiè- 
nic... 


— èQuines eren les vostres relacions 
amb els presos comuns7 


MIQUEL— Excel.lents.. La seva 
consciència és molt baixa, però en 
tot cas molt espontània. Hi ha tota 
una reivindicació general que és d'a- 
conseguir un tracte humà per a 
tots. Això no vol dir que no ha 
d'haver-hi cap diferència, ja que la 
plantilla a nosaltres només ens ha 
de vigilar i, en Canvi, als comuns ha 
de procurar d'integrar-los a la socie- 
tat. 


RECOBRAR LA LLIBERTAT 





—Quina impressió us ha fet Barce- 
lona2 


FREDERIC— La d'una ciutat nova, 
tu. 


MIQUEL— Totalment desconeguda. 
Vaig tenir la possibilitat de viure el 
dia de Sant Jordi. Barcelona ha can- 
viat molt, hi ha un comportament 
totalment diferent de la gent, es 
respira un altre aire, la gent ho té 
por a parlar de política, tothom fica 
cullerada quan vol i on vol. . . Hi ha 
un ambient de llibertats guanyades. 


FREDERIC-— Jo encara vaig llegint 
els cartells dels carrers. Vaig parant- 
me de cartell en cartell i de pintada 
en pintada. La vaga dels periodistes, 


la participació massiva de gent de 
totes les edats el dia de Sant Jordi 
per demanar l'Estatut, és un fet 
completament nou. 


L'ESCARCERACIÓ DELS 
PRESOS POLÍTICS 
NO ÉS L'AMNISTIA 


—èiCom vivieu des de la presó el 
clam popular en favor de l'amnis- 
tia2 


FREDERIC— Des de la mort del 
dictador l'atenció a les presons 
estava posada precisament en la llui- 
ta per l'amnistia. A les presons hi 
havia esperança en les mobilitzaci- 
ons populars i, sobretot, en tes llui- 
tes que s'han produit a Eushadi. Pe- 
rò també hi havia la consciència 
molt clara que el primer govern de 
la monarquia no era el govern de 
l'amnistia. Com a conseqúència del 
resultat de la crisi de juny es va pro- 
duir un canvi en l'esperança dels 
presos polítics, ja que vèiem que si 
bé aquest tampoc no era el govern 
de l'amnistia sí que era, en canvi, el 
govern de les amnisties camuflades, 
de la sortida per la porta falsa. l ai- 
xí han sortit amnisties com la del 
mes de juny que encara està dei- 
xant companys a la presó, on en- 
cara hi ha una cinquantena de per- 
sones, la majoria d'ETA, entre els 
quals els sis condemnats a mort al 
procés de Burgos: lzco, Mario, 
Onaindia, Uriarte, Dorronsoro, La- 
rena. 


MIQUEL— La lluita per l'amnistia 
total és llarga i en aquest moment 
cal aconseguir que surtin tots els 
presos. Penso molt concretament en 
Pons Llobet. 


SANTI CAMPO 








USO i UGT, que tingué lloc al Parc 
de Vallparadís. La festa va durar tot 
el matí i es va cloure amb un míting 
unitari en el qua ven intervenir Ra- 
mon Puiggròs, frantest Gordillo i 
Benet Martínez. 


A Lleida se celebrà un míting 
unitari al Pavelló d'Esports, amb as- 
sistència de prop de mil persones, 
convocat per UGT, CNT, CSUT 1 
CCOO. Van parlar Blanca Ortega, 
Antoni Cantano, Lluís Santamaria i 
Xavier Claveria. 


A Girona, les centrals sindicals ha- 
vien convocat un míting que fou 
desautoritzat pel governador civil 
Armando Murga. Davant el Pavelló 
d'Esports es van concentrar més de 
400 persones que, en ser dispersa- 
des per la Policia Armada, van ma- 
nifestar-se a la placa de Sant Agustí. 
Al matí, els treballadors i les seves 
famílies havien celebrat un aplec al 
llac de Banyoles amb dinar de ger- 
manor i una festa a l'aire lliure. 


A Badalona, alguns centenars de 
treballadors van assistir a la Festa 
del Primer de Maig que tingué lloc 
al monestir de Sant Jeroni de la 
Murtra. A l'acte, convocat per 
CCOO, van intervenir Joan Gómez 
Alba i Mateu Sala. 


A Barcelona, USO, CSUT, UGT, 
CNT i SOC havien convocat una 
manifestació al P. de Sant Joan 
que estava ocupat per la Forca Pú- 
blica. Hi van acudir alguns milers de 
treballadors que, més tard, es van 
manifestar per diferents punts de la 
ciutat, especialment a les Rambles, 
Granvia-Urgell, Diputació-Borrell i 
Còrsega-Diagonal, on van ser disper- 
sats per la policia. Hi va haver ferits 
i detinguts. 





ALTRES MANIFESTACIONS 





També hi va haver manifestacions 
a La Rambla i altres zones cèntri- 
ques de Tarragona i Mataró, on 
unes 500 persones es van concen- 
trar a la plaça de Santa Anna. En 
aquesta darrera ciutat, alguns mi- 
lers de persones van assistir a la fes- 
ta de confraternització celebrada al 
Parc Forestal que havien convocat 


les Comissions Cpreres. Ja diven- 
dres 29, unes 400 persones s'havien 





manifestat des de la Plaça de Santa 
Anna fins l'edifici de la CNS, ala 
Placa dels Caiguts. 


A Sabadell, CCOO, USO i CSUT 
havien convocat un acte unitari a 
les Pistes d'Atletisme. Malgrat la 
prohibició, més de dues mil perso- 
nes van fer Cap al lloc de convocatò- 
ria i, en ser dispersats per la Policia 
Armada, es van concentrar a Can 
Oriac, on se celebrà un míting se- 
guit d'una manifestació que va ser 
dispersada violentament, Alguns di- 
rigents obrers, entre ells Joan Bra- 
vo, van ser detinguts i posats en lli- 
bertat hores més tard. 


A Santa Coloma de Gramenet 
unes 300 persones es concentraren 
davant de l'Ajuntemènt: Va fer acte 
de presència la força pública, que 
dissolgué la concentració. Aquesta 
havia estat convocada de forma uni- 
tària per les diferents centrals sindi- 
cals. 


A Mollet del Vallès els actes del 
Primer de Maig convocats per 
CCOO gaudiren de tota mena de 
facilitats i tolerància, Al matí, en el 
parc municipal, tingué lloc una fes- 
ta popular amb cançons i gresca. A 
la tarda, i en el teatre municipal de 
"Can Gomà", un acte on diferents 
oradors parlaren del moment sindi- 
cal i de la significació del Primer de 
Maig. 


A Manresa, el dia 29, CCOO 
convocà un míting a ta pista Castell 
on assistiren prop de dues mil per- 
sones. El Primer de Maig al matí, un 
acte unitari de les diferents centrals 
sindicals reuní unes 500 persones. 
La celebració del dia dels treballa- 
dors es tancà a la capital del Bages " 
amb un aplec al bosc de les Marce- 
tes que aplegà unes tres mil perso- 
nes i on no faltà ball, cançons, con- 
cursos i alegria. 


Comissions Obreres a Vic cele- 
brà el Primer de Maig amb una festa 
al Seminari. Hi hagueren parlaments 
d'en Xavier Mercadal, de la Unió de 
Pagesos, i d'en Josep Maria Cassade- 
sús i Evarist Pagès de CCOO. El 
cantant Quintín Cabrera amenitzà 
l'acte. 


A Igualada, dissabte 29, a la 
piscina coberta, se celebrà un mí- 
ting unitari en el qual participaren 
CCOO, UGT i Sindicat Unitari. A 
l'acte acudiren unes 1.500 persones. 


Lara 

Acaba de ser posat a la 
venda el núm. 33, correspo- 
nent a l'abril de 1977, de la re- 
vista "Nous Horitzons", amb 
una presentació nova, més 
acurada, i al preu de 50 pesse- 
tes. Aquest número inaugura 
una nova época de la revista. 
amb periodicitat mensual 

